Կարահասան (Էրզրումի գավառ)

Կարահասան, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 60 կմ հյուսիս-արևմուտք, Օվաջըղի հարթավայրում, Շողանլու և Սերչեմ գետերի կիրճում։

 Պատմություն 
Հայերը 1915 թվականի Մեծ եղեռնի ժամանակ տեղահանվել և զանգվածաբար կոտորվել են Կամախի կիրճում։

 Բնակչություն 
1872-1873 թվականներին ուներ 35 տուն թուրք և 39 տուն հայ (160 անձ) բնակիչ, 1880 թվականին՝ 574 բանկիչ, որից 407-ը՝ հայ, իսկ 1909 թվականին՝ 66 տուն հայ և 60 տուն թուրք բնակիչ։

 Տնտեսություն 
Զբաղվում էին երկրագործությամբ, անասնապահությամբ, մեղվաբուծությամբ և արհեստներով։

 Պատմամշակութային կառույցներ 
Կարահասանն ուներ Ս. Աստվածածին անունով եկեղեցի։

 Կրթություն 
Գյուղում գործում էր հայկական վարժարան«Հայաստանի և հարակից շրջանների տեղանունների բառարան», հտ 3, էջ 12։

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր